itBuild

Zmaja od Bosne, bb 71 000 Sarajevo ⦁ +38733255255 ⦁ itbuild@gmail.com

Ponuda softverskog rješenja za učenje stranih jezika

****Jasenka Dizdarević****

Centar za edukaciju stranih jezika

Zmaja od Bosne, bb  
71 000 Sarajevo

Poštovani,

Naše softversko rješenje će biti u potpunosti prilagođeno vašim potrebama i zahtjevima. Nastojati ćemo da ispoštujemo svaku vašu želju u skladu s našim mogućnostima.

Naša kompanija radi sa najuspješnijim kompanijama i startupima iz različitih poslovnih oblasti, koje su uglavnom smještene u Silikonskoj dolini, San Francisco.

Mi pružamo našim klijentima širok spektar usluga na različitim tehnologijama.

Nudimo svjetske klase usluga u razvoju softvera, outsourcing-a, upravljanja projektima i konsaltinga. Naš ugled ovisi o našem radu. Naše iskustvo dolazi od služenja naših cijenjenih klijenata kroz blisku suradnju u proteklih 8 godina.

Naši ljudi su naša najveća vrijednost. Naše jedinstveno radno okruženje omogućava da oni uživaju u svom poslu i vrlo su motivirani i strastveni o isporuci softvera najviše kvalitete.

Uz naše talentirane i visoko obrazovane članove uspijevamo izvršavati jedinstvene zahtjeve svakog kupca.

Korištenjem našeg sistema, imate na raspolaganju slijedeće mogućnosti:

* **Jednostavnost** korištenja
* Detaljna **dokumentacija**
* **Kvalitetno i funkcionalno** softversko rješenje
* **Efikasnost i isplativost** – smanjenje utroška vremena je direktno proporcionalno smanjenju novčanih sredstava
* Mogućnost **nadogradnje i unaprjeđenja** – uvijek će biti moguće poboljšati sistem sa novim fukcionalnostima, u cilju ostvarivanja konkurentnosti i boljih usluga
* Kvalitetna **tehnička podrška**
* Dobro organizirani poslovni procesi
* **Brza isporuka** u ugovorenim rokovima

Zašto da odaberete nas ?

Naša kompanija datira od 2009. godine, koja je formirana od strane nekolicine studenata Elektrotehničkog fakulteta u Sarajevu. Proteklih godina, naš rad je postigao zavidne rezultate i možemo se pohvaliti mnogobrojnim uspjesima u oblasti projektovanja i razvoja softverskih rješenja za kompanije iz raznih oblasti poslovanja.

Naš tim se sastoji od mladih i ambicioznih inženjera koji su u svakom trenutku spremni odgovoriti na nove izazove, kao i tim koji je sposoban isporučiti kvalitetan, pouzdan i inovativan proizvod, koji je u skladu sa potrebama korisnika.

Nastojimo biti otvoreni i kontinuirano održavati dobre partnerske odnose.

Drugi govore o nama..

Fitness universe

“ Odlična suradnja. Dobro organiziran, efikasan i prijateljski nastrojen tim. Njihov sistem koristimo već 5 godina i nemamo nikakvih zamjerki.”

 Raiffaisen banka

“Dugogodišnja saradnja i zadovoljstvo naših klijenata i uposlenih, je dovoljna referenca za itBuild tim”

 Goethe-Institut

“ Potpuna prilagodljivost korisniku. Ambiciozan i mlad tim koji nudi efikasna, zanimljiva i inovativna rješenja.”

email.png Email: [itbuild@gmail.com](mailto:itbuild@gmail.com)

phone.pngKontakt telefon:

061/199-991

033/255-255

Pored ponuđenog softverskog rješenja mi vršimo i:

- održavanje sistema,

- podršku u slučaju interventnih situacija,

- dostupnost naših članova putem maila, telefona i u vidu dogovorenih sastanaka

Vrijeme realizacije projekta: **3 mjeseca**

Cijena izrade softverskog rješenja iznosi **140.000 KM** (sto četrdeset hiljada konvertibilnih maraka) uz **garanciju** od 3 (tri) godine. U cijenu je pored našeg proizvoda, uračunat PDV i potpuna dokumentacija.

Besplatno održavanje sistema na godinu dana.

Raduje nas potencijalna saradnja s Vama.

Šta nudimo?

Pošto smo upoznati sa Vašim sistemom poslovanja i onim čime se bavite, nudimo Vam softversko rješenje za sistem koji će omogućiti učenje stranih jezika na jednostavan i zabavan način. Naše rješenje će unijeti zadovoljstvo kod učenika i učitelja stranih jezika, olakšati učenje uz online lekcije, omogućiti polaganje ispita, te omogućiti da Vaš centar za edukaciju stranih jezika posluje što bolje.

Segmenti poslovanja koje obuhvata naše softversko rješenje:

* **Učenici**

Ovaj modul obuhvata:

* + Registracija učenika na sistem – korisnik popunjava određenu formu za registraciju
  + Prijava učenika na sistem – korisnik unosi email koji je unio prilikom registracije i šifru te se prijavljuje na sistem.
  + Upisivanje na određeni kurs – korisnik bira kurs stranog jezika koji želi pohađati. Pored svakog naziva stranog jezika se nalazi cijena određenog stepena, broj prijavljenih ljudi od mogućih 5 (ako je već prijavljeno 5 ljudi, korisniku je onemogućena prijava na dati stepen kursa).
    - Slanje skenirane/uslikane uplatnice – korisnik upload-uje sliku skenirane/uslikane uplatnice koja se šalje na pregled administratoru sistema.
    - Mogućnost pregleda lekcija – korisnik ima mogućnost pregleda lekcija koje je upload-ovao učitelj na *courseware* za određeni čas kursa.
    - Polaganje ispita – nakon odslušanih svih časova određenog stepena kursa stranog jezika, korisnik ima mogućnost polaganja ispita provjere znanja u određenom vremenskom roku. Kada korisnik završi ispit, isti se automatski šalje učiteljima na pregled.
* **Učitelji**

Ovaj modul obuhvata:

* + Prijava na poziciju učitelja – Kada je potreban učitelj, domaći ili strani, na stranici Centra za edukaciju stranih jezika će biti objavljen konkurs. Potencijalni učitelj ima mogućnost slanja prijave za određenu poziciju popunjavanjem određene forme, gdje pored osnovnih podataka mora poslati i skeniranu diplomu da je profesor tog jezika ili certifikat o stručnom poznavanju tog jezika, skeniranu kopiju pasoša, ID kartice ili uvjerenja o državljanstvu kao dokaz o državljanstvu. Prijava se automatski šalje administratoru na pregled i provjeru.
  + Prijava na sistem – Učitelj unosi email i šifru te se prijavljuje na sistem.
  + Dodavanje lekcija na courseware – Učitelj ima mogućnost dodavanja lekcija u pisanoj formi na courseware
  + Objavljivanje obavijesti – Učitelj ima mogućnost objavljivanja određenih obavijesti na courseware (nemogućnost održavanja određenog časa, link za pristup live lekcijama i slično).
* **Administrator**

Ovaj modul obuhvata:

* + Odobravanje prijave učitelja – Nakon pregleda prijave određenog učitelja administrator odobrava ili odbija njegovu prijavu u skladu sa time da li učitelj zadovoljava kriterije.
  + Pregled prijave učenika na određeni stepen kursa – Nakon pregleda uplatnice koju je učenik poslao i provjere da li je novac uplaćen, administrator odobrava učeniku upis na željeni stepen određenog kursa.
  + Dodavanje novog stranog jezika – upisivanje naziva stranog jezika, cijene određenih nivoa…
  + Upisivanje određenih obavijesti za sve korisnike sistema: termini održavanja kurseva (ukoliko se promijene), obavijest o neradnim danima i slično.
  + Kontrola broja zaposlenih; Nakon raskida ugovora sa zaposlenim učiteljem, ukida mu pravo pristupa sistemu;
* **Sistem**

Ovaj modul obuhvata:

* + Automatsko slanje email poruka – prilikom registracije učenika, odobravanja/odbijanja učitelja.